CELEX: C2006/154/20
Language: el
Date: 2006-07-01 00:00:00
Title: Υπόθεση C-185/06: Αίτηση για την έκδοση προδικαστικής αποφάσεως, την οποία υπέβαλε το Court of Appeal (Civil Division) (England and Wales) στις  14/04/2006  — The Queen on the application of British Telecommunications plc κατά Commissioners for HM Revenue and Customs

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/9
            
         Αίτηση για την έκδοση προδικαστικής αποφάσεως, την οποία υπέβαλε το Court of Appeal (Civil Division) (England and Wales) στις 14/04/2006 — The Queen on the application of British Telecommunications plc κατά Commissioners for HM Revenue and Customs
   (Υπόθεση C-185/06)
   (2006/C 154/20)
   Γλώσσα διαδικασίας: η αγγλική
   Αιτούν δικαστήριο
   Court of Appeal (Civil Division) (England and Wales)
   Διάδικοι στην υπόθεση της κύριας δίκης
   
      Προσφεύγων: British Telecommunications plc
   
      Καθού: Commissioners for HM Revenue and Customs
   Προδικαστικά ερωτήματα
   
               1)
            
            
               Καλύπτει η βάσει του κοινοτικού δικαίου αξίωση για επιστροφή αχρεωστήτως καταβληθέντων στις φορολογικές αρχές ποσών, αξίωση για την οποία γίνεται λόγος στη σκέψη 84 της αποφάσεως στην απόφαση Metallgesellschaft Ltd (συνεκδικασθείσες υποθέσεις C 397/98 και C 410/98), και την επιστροφή ποσών που ο φορολογούμενος κατέβαλε εκ παραδρομής στη φορολογική αρχή (χωρίς η φορολογική αρχή να έχει οποιαδήποτε συμβολή ούτε να οφείλει να γνωρίζει οτιδήποτε συναφώς) ή το ζήτημα αυτό ανάγεται στην εσωτερική έννομη τάξη;
            
         
               2)
            
            
               Αν το κοινοτικό δίκαιο παρέχει αξίωση επιστροφής τέτοιων ποσών υπ' αυτές τις περιστάσεις, παρέχει αξίωση και για τόκους επί των σχετικών ποσών ή το ζήτημα αυτό ανάγεται στην εσωτερική έννομη τάξη, όπως συνάγεται από τη σκέψη 86 της αποφάσεως του Δικαστηρίου στην υπόθεση Metallgesellschaft;
            
         
               3)
            
            
               Αν το κοινοτικό δίκαιο παρέχει αξίωση επιστροφής τέτοιων ποσών υπ' αυτές τις περιστάσεις, καλύπτει η αξίωση μόνον τους απλούς τόκους ή και τους τόκους που προκύπτουν από ανατοκισμό;